Diari Oficial de la Generalitat Valenciana


Sumari del DOGV 8192, del 18-12-2017 (2017/11370)

RESOLUCIÓ de 17 de novembre de 2017, de la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, per la qual es resol el concurs de trasllat convocat per la Resolució de 5 de juny de 2017.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8192

Data del DOGV
:   18-12-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/11664


Data del document
:   17-11-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 17 de novembre de 2017, de la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, per la qual es resol el concurs de trasllat convocat per la Resolució de 5 de juny de 2017.  
 [2017/11192]  
De conformitat amb el que estableixen els articles 51, 52 i 53 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia, i en la Resolució de 5 de juny de 2017 (BOE i DOGV de 30 de juny), per la qual es convoca concurs de trasllat per a la provisió de llocs genèrics vacants en l'àmbit de la Comunitat Valenciana, entre els funcionaris del cos de metges forenses.  
Aquesta direcció general, fent ús de les atribucions conferides en virtut de l'article 9.2.a del Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, acorda:  
  
Primer  
Resoldre el concurs de trasllat i adjudicar els llocs convocats als funcionaris que es mencionen en l'annex I.  
  
Segon  
Es declaren deserts els llocs indicats en l'annex II.  
  
Tercer  
El termini per a prendre possessió de la nova destinació obtinguda serà de tres dies hàbils si no implica canvi de localitat del funcionari; huit dies hàbils si implica canvi de localitat dins de la comunitat autònoma i vint dies hàbils si implica canvi de comunitat autònoma, a excepció de la Comunitat Autònoma de Canàries, Comunitat Autònoma de les Illes Balears, Ciutat de Ceuta i de Melilla, en que serà un mes, tant si el lloc de treball és d'origen o de destinació. Quan l'adjudicatari de plaça obtinga amb la seua presa de possessió el reingrés en el servei actiu el termini serà de vint dies hàbils.  
El termini per a la presa de possessió començarà a comptar-se a partir de l'endemà del cessament, que haurà d'efectuar-se dins dels tres dies hàbils següents a la publicació de la resolució del concurs en el Boletín Oficial del Estado.  
El termini possessori serà retribuït per l'Administració competent respecte de la plaça obtinguda en el concurs.  
Si la resolució comporta reingrés al servei actiu des de les situacions d'excedència voluntària per prestació de serveis en el sector públic, excedència voluntària per interés particular, excedència voluntària per agrupació familiar o suspensió de funcions, el termini de presa de possessió haurà de computar-se des de la dita publicació.  
El còmput dels terminis possessoris s'iniciarà quan finalitzen els permisos o llicències, inclosos els de vacances, que hagen sigut concedits a les persones interessades.  
Per a la formalització dels documents de cessament i presa de possessió, hauran de personar-se en les seus de la Conselleria de Justícia, Administració Pública, Reformes Democràtiques i Llibertats Públiques, que es detallen a continuació i que corresponguen en atenció a la província on estiga destinat el lloc adjudicat:  
Direcció General de Justícia. Ciutat administrativa 9 d'Octubre, torre 4, 2a planta, carrer de la Democràcia, 77. 46998 València.  
Direcció Territorial d'Alacant, Rambla de Méndez Núñez, 41, 1a planta. 03082 Alacant.  
Els horaris en què hauran d'efectuar-se les compareixences en les esmentades seus seran de 12.00 a 14.00 hores per als cessaments i de 09.00 a 10.00 hores per a les preses de possessió.  
Contra aquesta resolució, que posa fi a la via administrativa, es pot interposar recurs contenciós administratiu davant dels jutjats contenciosos administratius de la ciutat de València, de conformitat amb el que estableix la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar des de l'endemà de la publicació d'aquesta resolució en el Boletín Oficial del Estado. Tot això sense perjuí de la interposició del recurs potestatiu de reposició, davant d'aquesta Direcció General de Justícia, en el termini d'un mes a comptar des de l'endemà de la publicació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 17 de novembre de 2017 € La directora general de Justícia: Verónica López Ramón.